Сахел

Сахел (од , са́хел, што означать «берег», «край» ци «межа») — тропичный регион в Африцѣ, котрый чинить своефайтовый переход меджи Сагаров на сѣверѣ и май уродныма землями ку центру и югу того континента. Обсягуе географичне пасмо степу и саван.

Тото меджинародне трактованя понятя, але мать иншакый локалный вызнам в Алжирѣ: прибережне грунковате пасмо штату; а в Тунису: восточна прибережна степова ровнина. 

 География 
На територии региона положены части вецерох держав:
 Буркина Фасо
 Еритрея
 Камерун
 Мавритания
 Мали
 Нигер
 Нигерия
 Сенегал
 Середньоафрицка република
 Судан
 Южный Судан
 Чад
Сахел протяг ся на  од Атлантичного океана на западѣ до Червеного моря на востоку, в поясѣ, ширина котрого мѣнять ся од даколькых сто до едной тысячи километры и покрывать плоху . 

Тот регион тыж называють Сахелсков акацовов саванов (Sahelian Acacia savanna) заслугов найвызнамнѣйшого ту вида дерев, котры годны рости при тутешной суши. Атмосферичны выпады рочно од  на сѣверѣ до  на югу пасма, але суть переважно лем в куртом часѣ зачатком лѣта. 

Рельеф плоскый з надморскыма высотами .

 Колониална минулость 
В конци 19. стороча западный Сахел ся достав под панованя Франции. Тоты французскы територии были деколонизованы в року 1960. Восточна часть Сахелу належала Египтскому хедивату, што быв вазалом Османской империи, а од конця 19. стороча была окупована Споеным кральовством. Выслободила ся од бритского панованя по Египетской револуции року 1952 и наконець зыскала независимость подля новой египетской уставы в року 1956.

 Проблемный регион 
Тот регион соткы рокох терпить од сухоты. Една мегасухота была од року 1450 по рок 1700, циже за 250 рокы. В року 1914 была велика сухота, што привела до масштабного голоду. Далша велика и довга сухота была в роках 1968 аж 1974, в резултатѣ чого регион достав ся до векшой увагы и зыскав меджинародну помоч, быв основаный Меджинародный фонд аграрного розвою (International Fund for Agricultural Development, 1977). 

В Сахелу видливше, гикой в иншых регионах провказуе ся глобалне отеплѣня. В року 2010 в Суданѣ теплотный рекорд сягнув 49,6°C, а в Нигеру — 48,2°C,  ту сѣйбы высохли и  умерли голодом. Найвекшым проектом противдѣланя тому став ся проект залѣснѣня Сахела "Велика зелена стѣна" (Great Green Wall), зачатый Африцков униов, котрый до року 2030 заангажуе  роботникох. 

 Жерела 

 Sahel / region, Africa (Britannica online)

Катеґорія:Африка